[{"text_idx": "#000000", "text": "Bihar, astelehena, azaroak 23, izena emateko epea hasiko da, Gabongune programan (3 eta 8 urte artekoentzat), Gabonkide programan (9 eta 11 urte bitarteko neskato-mutikoentzat).\nEgun berean, bihar ere, Gabonetan primeran kirola eginez programan (6 eta 13 urte bitartekoentzat) izena emateko epea ere zabalduko da. Programa honetan inskribatzeko prozesua hasten da, baina osasun-bilakaera aldekoa bada eta horretarako aukera ematen badu garatuko da. Horrela, ordainketak egoerak garatzeko aukera ematen badu bakarrik egingo dira.\nHelburua da adingabeei alternatiba dibertigarri bat eskaintzea, eta lana eta familia-bizimodua uztartzen laguntzea Gabonetako eskola-oporren garaian."}, {"text_idx": "#000001", "text": "Bilboko Udalak abian jarri ditu, aurten ere, \u201cGabongune\u201d, \u201cGabonkide\u201d eta \u201cGabonetan primeran kirola eginez\u201d izeneko programak: 1 700 plaza baino gehiago eskainiko ditu 3 eta 13 urte bitarteko neskato-mutikoentzat."}, {"text_idx": "#000003", "text": "Gabonetako programa horien bidez, adingabeei aukera ematen zaie beste batzuekin harremanetan sartzeko, ondo pasatu eta kirola egiten duten bitartean. Besteak beste, ohitura osasuntsuak, talde-lana eta adiskidetasuna sustatzen dira. Horrez gain, programa hauekin, Udalak lana eta familia-bizimodua errazago eta hobeto uztartzen lagundu nahi du Gabonetako oporraldian."}, {"text_idx": "#000004", "text": "Gabongune programa 3 eta 8 urte bitarteko umeentzat da (2012-2017), eta Gabonkide programa 9 eta 11 urte arteko neskato-mutikoentzat (2009-2011)."}, {"text_idx": "#000007", "text": "Programetan plaza suertatu zaien familiek azaroaren 30etik abenduaren 4ra arte (barikua) eman dezakete izena. Izena ematearekin batera, adierazi duten emailera bidaliko zaien kontu zenbakian sartu beharko dute dirua."}, {"text_idx": "#000008", "text": "Egun solteetarako eman daiteke izena (gehienez 4 egunetarako), edo aste osoetarako (4 egunekoa bakoitza). Bi programa horiek abenduaren 28aren eta urtarrilaren 8aren arteko lan-egunetan egingo dira. Horrela, eskolako opor-egun guztiak estali gura ditugu, laneko eta familiako denbora kontziliatuz."}, {"text_idx": "#000012", "text": "Bilbao Kirolak-en Gabonetan primeran kirola eginez abenduaren 21ean, 22an, 23an, 28an, 29an eta 30ean eta urtarrilaren 4an eta 5ean egingo da, Txurdinaga, Deustu eta San Ignazio auzoetako udal kiroldegietan. Programa hau osasun-bilakaera aldekoa bada eta horretarako aukera ematen badu garatuko da."}, {"text_idx": "#000014", "text": "Abonatuentzat, azaroaren 23tik aurrera (astelehena) hasiko da izena emateko epea, eta abonatuak ez direnentzat, azaroaren 26tik aurrera (eguena). Izena ematea, bestalde, Bilbao Kirolak-en web-orriaren bidez online egingo ahal da, edo kiroldegietako salmentarako makinen bidez."}]